S-2096/2021

Mál þetta, sem dómtekið var 1. júní sl., er höfðað með ákæru, útgefinni af lögreglustjóranum á höfuðborgarsvæðinu 13. apríl 2021, á hendur X, kt. [...], [...], fyrir eftirtalin brot:

1. Þjófnað með því að hafa, laugardaginn 22. ágúst 2020, í heimildarleysi farið inn í bifreiðina [...], í eigu A, kt. [...], þar sem hún stóð við [...] í Reykjavík, og stolið þaðan jakka af gerðinni [...], að óþekktu verðmæti.

Telst brot þetta varða við 1. mgr. 244. gr. almennra hegningarlaga nr. 19/1940.

2. Þjófnað með því að hafa, aðfaranótt laugardagsins 22. ágúst 2020, brotist inn í bifreiðina [...], í eigu B, kt. [...], þar sem hún stóð í bifreiðageymslu við [...] í Reykjavík, og stolið þaðan úlpu af gerðinni [...], að verðmæti u. þ. b. 50.000 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

3. Líkamsárás með því að hafa, mánudaginn 2. nóvember 2020, innandyra í [...] að [...] í Reykjavík, veist með ofbeldi að C, kt. [...], og slegið hann með brauðhnífi tvö högg í háls og tvö högg í hnakka, allt með þeim afleiðingum að C hlaut blóðuga yfirborðsáverka á hálsi hægra megin og aftan á höfði vinstra megin.

Telst brot þetta varða við 1. mgr. 217. gr. almennra hegningarlaga nr. 19/1940.

4. Þjófnað með því að hafa, sunnudaginn 13. desember 2020, í félagi við óþekktan aðila, brotist inn um bakdyrahurð að Listasafni Íslands við Fríkirkjuveg 7 í Reykjavík, og stolið þaðan söfnunarkassa er innihélt smámynt að andvirði u. þ. b. 30.000 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

5. Tilraun til þjófnaðar með því að hafa, miðvikudagsmorguninn 30. desember 2020, reynt að brjóta sér leið inn um glugga aðalinngangs blómabúðar við Hagamel 67 í Reykjavík, en ákærði var handtekinn af lögreglu fyrir utan verslunina.

Telst brot þetta varða við 1. mgr. 244. gr., sbr. 20. gr. almennra hegningarlaga nr. 19/1940.

6. Fíkniefnalagabrot með því að hafa, föstudaginn 1. janúar 2021, í íbúð að [...] í Reykjavík, haft í vörslum sínum 3,46 grömm af amfetamíni, en lögregla fann fíkniefnin við öryggisleit á ákærða og lagði hald á.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

7. Þjófnað, en til vara hilmingu með því að hafa, laugardaginn 2. janúar 2021, brotist inn í geymslu að [...] í Reykjavík, og stolið þaðan barnaskíðum, skíðastöfum, barnaskíðaskóm og gólf setti, að andvirði u. þ. b. 100.000 krónur, en lögreglan fann umrædda muni í fórum ákærða við leit á honum síðdegis sama dag við [...] í Reykjavík, og þannig haldið mununum ólöglega frá lögmætum eigendum sínum þrátt fyrir að ákærði vissi eða mátti vita að um þýfi væri að ræða.

Telst brot þetta varða við 1. mgr. 244. gr., en til vara 1. mgr. 254. gr. almennra hegningarlaga nr. 19/1940.

8. Þjófnað með því að hafa, miðvikudaginn 20. janúar 2021, farið í heimildarleysi inn í starfsmannaaðstöðu Center Hotel að Laugavegi 120 í Reykjavík, og stolið þaðan munum í eigu starfsmanns hótelsins, að óþekktu verðmæti.

Telst brot þetta varða við 1. mgr.244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærði verði dæmdur til að sæta upptöku á samtals 3,46 grömmum af amfetamíni skv. heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2011, sbr. reglugerð nr. 808/2018.

Þ ann 18. maí 2021 var gefin út ný ákæra á hendur ákærða og voru málin sameinuð. Þar eru ákærða gefin að sök eftirtalin brot:

1. Gripdeild með því að hafa, laugardaginn 2. janúar 2021, farið inn í Melabúðina, að Hagameli 39 í Reykjavík, og tekið þaðan söfnunarbauk í eigu Barnaspítala Hringsins, kt. 500300- 2130, er innihélt áætlað 120.000 krónur í reiðufé, og yfirgefið verslunina.

Telst brot þetta varða við 245. gr. almennra hegningarlaga nr. 19/1940.

2. Þjófnað með því að hafa, miðvikudaginn 20. janúar 2021, farið inn í verslun Elko að Fiskislóð í Reykjavík og stolið þaðan öryggismyndavél af gerðinni D- Link og útvarpi af gerðinni JBL að verðmæti samtals 30.958 krónur og yfirgefið verslunina án þess að greiða fyrir.

Telst brot þetta varða við 1. mgr. 244. gr. almennra hegningarlaga nr. 19/1940.

3. Húsbrot og hótun með því að hafa, fimmtudaginn 18. febrúar 2021, í heimildarleysi farið inn í starfsmannaaðstöðu á Center Hotels Miðgarði, að Laugavegi 120 í Reykjavík, og er starfsmenn hótelsins hugðust vísa ákærða þaðan út, hótað því að stinga starfsmennina með sprautunál sem hann kvaðst hafa meðferðis í bakpoka sínum, en hótunin var til þess fallin að vekja upp ótta hjá starfsmönnunum um líf sitt, heilbrigði og velferð.

Telst brot þetta varða við 231. gr. og 233. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákæruvaldið hefur fallið frá ákærulið 5 samkvæmt ákæru frá 13. apríl sl. og ákærulið 3 samkvæmt ákæru frá 18. maí sl.

Verjandi ákærða krefst sýknu af ákærulið 2 í ákæru frá 18. maí sl. en annars vægustu refsingar sem lög leyfa og hæfilegrar þóknun sér til handa.

Málsatvik

Eftir að fallið hefur verið frá ákæru í tveimur liðum hefur ákærði játað að hafa framið þau brot sem honum eru gefin að sök utan ákæruliðs 2 í síðari ákærunni.

Með bréfi 19. febrúar 2021 kærði öryggisdeild Elko þjófnað í verslun fyrirtækisins á Granda. Kemur þar fram að þann 20. janúar hafi dökkkæddur maður komið inn í verslunina með grímu og bakpoka. Hann hafi geng ið um verslunina og tekið sýniseintak af D- link öryggismyndavél og sett inn á úlpuna sína. Hann hafi skoðað heyrnartól og reynt að setja þau í bakpokann en ekki tekist að loka honum og skilað þeim aftur í hillu. Hann hafi síðan gengið um og skoðað vörur. Því næst hafi hann tekið sýningareintak af JBL Tuner útvarpi og sett í töskuna. Hann hafi svo gengið framhjá afgreiðslukössum án þess að greiða fyrir öryggismyndavélina og útvarpið. Meðfylgjandi kærunni voru myndir og upptökur úr eftirlitsmyndavélakerfi verslunarinnar.

Í skýrslu lögreglu kemur fram að grunaði aðilinn hafi strax verið þekktur sem ákærði. Við skýrslu hefði hann viðurkennt að vera aðilinn á myndunum og myndböndunum. Hann kvaðst hafa stolið reiðhjólalás í versluninni en neitaði að hafa stolið þeim vörum sem honum var gefið að sök. Fram kemur að lögregla hafi horft á myndefnið og þar sjáist greinilega að ákærði steli þeim vörum sem hann sé sakaður um. Auk þess reyni hann að stela kassa með heyrnartólum en hafi hætt við því hann hafiekki náð að loka bakpokanum sem hann hafi sett kassann í. Hann sjáist svo ganga út úr verslunni án þess að greiða fyrir vörurnar.

Framburður fyrir dómi

Ákærði sótti ekki þing við aðalmeðferð málsins en var kunnugt um hana. Við þingfestingu málsins horfði hann á upptökur úr öryggismyndavélakerfi Elko ásamt skipuðum verjanda sínum, sækjanda og dómara. Hann neitaði því að hafa stolið vörunum sem um ræðir og kvaðst hafa skilað þeim aftur.

D lögreglumaður greindi frá rannsókn lögreglu í málinu. Hann kvaðst hafa farið yfir myndefnið frá Elko og skrifað samantekt í málinu. Hann kvað greinilega sjást að ákærði taki umræddar vörur en hann hefði engu að síður neitað því.

Niðurstaða

Ákærði hefur fyrir dómi játað skýlaust að hafa framið þau brot sem honum eru gefin að sök í liðum 1., 2., 3., 4., 6., 7. og 8. í ákæru frá 13. apríl sl. og lið 1. í ákæru frá 18. maí sl. Játning ákærða er studd sakargögnum. Verður hann sakfelldur fyrir þau brot og eru þau rétt heimfærð til refsiákvæða í ákærunni.

Fallið hefur verið frá ákærulið 5 samkvæmt ákæru frá 13. apríl sl. og ákærulið 3 samkvæmt ákæru frá 18. maí sl.

Ákærði neitar sök vegna ákæruliðar 2 í ákæru frá 18. maí sl. Ákærði hefur viðurkennt að hann sé aðilinn sem sjáist í myndefninu. Á myndunum má greinilega sjá að hann tekur þær vörur sem um ræðir. Hins vegar sést hann ekki taka hjólalás eins og hann hefur greint frá. Þótt myndböndin sem fylgi séu í nokkrum bútum er ekki annað að sjá en að ferðum ákærða í gegnum verslunina sé fylgt allt þar til hann er kominn út. Af því myndefni er ljóst að hann skilaði einni vöru en ekki þeim tveimur sem honum er gefið að sök að hafa stolið. Er háttsemi ákærða í ákærulið 2 því sönnuð og er hún rétt heimfærð til refsiákvæða í ákæru.

Ákærði er fæddur í [...] [...]. Samkvæmt framlögðu sakavottorði, dagsettu 1 7. maí 2021 á hann að baki nokkurn sakaferil sem nær allt aftur til ársins 2005. Nú síðast hlaut hann fangelsi í þrjá mánuði með dómi Héraðsdóms Reykjavíkur [...]. Með úrskurði Héraðsdóms Reykjavíkur [...] var ákærði sviptur sjálfræði tímabundið til fimm ára frá [...] vegna[...]. M eð hliðsjón af framangreindu, 77. og 255. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 9 mánuði.

Með vísan til lagaákvæða í ákæru eru gerð upptæk 3,46 grömm af amfetamíni sem hald var lagt á við rannsókn málsins.

Bótakrafa öryggisdeildar sem lögð var fram við aðalmeðferð málsins er ekki hluti af ákæru og uppfyllir ekki skilyrði XXVI. kafla laga nr. 88/2008 um meðferð sakamála. Kemur hún því ekki til skoðunar.

Ákærði greiði málsvarnarlaun skipað verjanda síns, U-kk-ef A-kk-ef E-kk-ef lögmanns, 589.000 krónur, og þóknun verjanda á rannsóknarstigi, Ó-kvk-ef H-kvk-ef G-kvk-ef lögmanns, 76.570 krónur, að meðtöldum virðisaukaskatti, en ekki leiddi annan kostnað af meðferð málsins.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, A, sæti fangelsi í níu mánuði.

Ákærði sæti upptöku á 3,46 grömmum af amfetamíni.

Ákærði greiði málsvarnarlaun skipað verjanda síns, U-kk-ef A-kk-ef E-kk-ef lögmanns, 589.000 krónur, og þóknun verjanda á rannsóknarstigi, Ó-kvk-ef H-kvk-ef G-kvk-ef lögmanns, 76.570 krónur.